GiliGold/VAD_KnessetCorpus huggingface dataset:
2186: לכן, אנא, אני פונה לכל מנהיגות המדינה, תעשו הכול ביחד עם הרשויות המקומיות.
אורי מקלב: רשות הדיבור לחבר הכנסת שי חרמש, ואחריו חברת הכנסת מירי רגב.
שי חרמש: אנסה לא לגעת בנושא המדיני, אבל להפוך את זה לסוגייה כלכלית של עלות-תועלת זה יותר מהעמדת פנים.
שי חרמש: יש כאן קודם כול נושא מדיני.
שי חרמש: יש כאן החלטה שנתקבלה על-ידי הממשלה ברשות ובסמכות.
שי חרמש: זה הריבון, ולא צריך להרים גבה.
נעמה כהן אבני: הריבון הוא הכנסת.
אורי אריאל: היא העירה הערה נכונה, כי אין כאן חקיקה ואין כאן כלום.
אורי אריאל: הכול נעשה במחתרת.
שי חרמש: חבר הכנסת אריאל, אני מכבד את כל דבריך.
כרמל שאמה-הכהן: אז למה לא מגישים עתירה בשל חוסר סמכות של הממשלה?
אורי אריאל: מי אמר שלא הגישו?
אורי אריאל: הגישו עתירות לבג"ץ.
קריאה: הדיון הראשון בעוד 10 חודשים ...
שי חרמש: אדוני היושב-ראש, אני מכבד את זה שחבר הכנסת אריאל לוקח לי את זכות הדיבור, אבל אני מעריך אותו אז אני מקשיב.
שי חרמש: מה שקרה כאן הוא ברשות ובסמכות, והציבור שיושב כאן תומך בזה, על כל ההשלכות.
שי חרמש: אני מתפלא: משול ההוא למי שרצח את אביו וקם בבוקר ואומר שהוא יתום.
ציון פיניאן: הוא יאמר: אשראי אני יתום.
שי חרמש: רבותי היקרים אנשי הקואליציה, אתם נותנים יד לעניין, ובמקרה זה ברכתי לכם, גם אני אתן את היד להקפאת הבנייה, אבל פרי הבאושים לא בא מן האנשים שנמצאים כאן.
שי חרמש: כל מי שנמצאים כאן כרגע – אנחנו איתם.
שי חרמש: אבל בחצי השנה האחרונה הצלחנו ליצור את מה שלא היה קיים במשך 10 שנים.
שי חרמש: אין ויכוח, לא על הר אדר ולא על מעלה אדומים ולא על גוש עציון ולא על בקעת הירדן ולא על מגילות, ואם שכחתי מישהו אני מבקש סליחה.
שי חרמש: פרי הבאושים הוא באותם דברים שצריכים להתנהל.
שי חרמש: מר בני כשריאל, אתם משלמים את המחיר, ואתה יודע את זה.
שי חרמש: חבר הכנסת כרמל שאמה, בחור צעיר, אני תמיד מקשיב לך כי אני מעריך אותך, תקשיב גם לי.
כרמל שאמה-הכהן: זה הדדי.
שי חרמש: לעניין עצמו, זאת לא הפעם הראשונה שממשלה לצורך מדיניות מקבלת החלטה שפוגעת באזרחים ובנכסיהם.
שי חרמש: אציג רק דוגמה אחת קטנה.
שי חרמש: ישבנו בשוויון-נפש ודנו רק לפני שבועיים על מס הבצורת.
שי חרמש: במס הבצורת הודענו לרבבות בעלי בתים צמודי קרקע במדינה: רבותי, תייבשו את גינותיכם.
שי חרמש: הגיעו לכאן מכתבים שהופנו לכולנו: "אני גר ביבנה ומה נגרע חלקי שהשקעתי עשרות אלפי שקלים בגינה ולקחתם לי את המים?
שי חרמש: " ולא ראיתי שקמה זעקה ואמרו: מזה הרגע נפצה את כל בעלי הגינות במדינת ישראל שהשקיעו בגינותיהם ממיטב כספם והנה לקחו להם את המים.
שי חרמש: למה אני מציג את הדוגמה הזאת?
שי חרמש: כי זה אותו היקש.
שי חרמש: לכן יש לי הצעה.
שי חרמש: חבר הכנסת כרמל שאמה, אני אתמוך בהצעתכם, ואני מציע מרגע זה לפצות גם כל נפגע במדינת ישראל שהחלטה שלטונית פגעה בו.
שי חרמש: אני מבטיח לך שבתוך 10 דקות יהיו לנו כאן 100 פניות בהיקף של 10 מיליארד שקלים.
שי חרמש: ומילה אחרונה, אני בעד לפצות אותם, אך אני מבקש שאחרי זה אל תייללו ואל תעמידו פנים, כי המחיר של הפיצוי שלהם הוא רווחה, חינוך, בריאות, תשתיות, כי מסגרת התקציב נתונה בוועדה ואין עוד כסף.
שי חרמש: זה בא במקום.
מירי רגב: אתה מחליף את שר האוצר עכשיו?
שי חרמש: אני מחליף את שר האוצר באהבה רבה.
כרמל שאמה-הכהן: לפי ההצעות של קדימה נראה שהמסגרת בלתי מוגבלת.
כרמל שאמה-הכהן: כל אימת שאני נפגש עם אנשי קדימה הם חותמים על צ'קים בלי כיסוי.
שי חרמש: אני לא יודע על מה אתה מדבר.
כרמל שאמה-הכהן: נכון, לא אתה, אבל חבריך.
משה גליק: אחרונה חביבה חברת הכנסת מירי רגב.
מירי רגב: קודם כול אני רוצה לברך את חבר הכנסת שאמה על היוזמה, יוזמה מבורכת מאוד, ולברך אותך חבר הכנסת הרב גפני על הדיון הזה.
מירי רגב: דעתי על ההקפאה ידועה.
מירי רגב: אני התנגדתי להקפאה.
מירי רגב: מדובר כאן בפגיעה בזכויות האדם.
מירי רגב: כאשר מדברים על זכויות אדם, כשמדובר על הצד של ההתיישבות אז יש שקט מן השמאל ופתאום הם תוקפים אותנו.
מירי רגב: יש כאן בוודאות פגיעה בזכויות האדם.
מירי רגב: צריך לדאוג לכך שהאנשים שאנחנו שלחנו לגור שם, ועודדנו את הבנייה שם, יקבלו את מה שמגיע להם.
מירי רגב: לכן אני סבורה שיש לנו כאן זכות גדולה וחובה גדולה לטפל באותה הנחיה ולדאוג שהם יקבלו את הפיצויים שמגיעים להם.
מירי רגב: אני סבורה ש-100 מיליון שקלים, האומדן שהציג חבר הכנסת כרמל שאמה, הם מעט מדי.
מירי רגב: דיבר כאן קודם מר שאול גולדשטיין על מיליארדי שקלים.
כרמל שאמה-הכהן: דיברתי על מענק, בלי קשר לפיצויים.
מירי רגב: אני לא רוצה להיכנס כאן לסכום.
מירי רגב: צריך להקים צוות שיעבוד מהר, ולא שיעבוד מעכשיו ועד לסיום ההקפאה ורק בעוד 10 חודשים יהיו לנו תוצאות של הצוותים.
מירי רגב: אנחנו יודעים מה זה צוותים – זה עבודת מטה, בוודאי גם עם משרדים שאין להם אינטרס לקדם את זה.
מירי רגב: לכן, חבר הכנסת הרב גפני, אני סבורה שעליך לקבוע כאן dead-line, מתי אנחנו באים, מה הסכומים, אילו פיצויים יינתנו.
מירי רגב: עלינו לקבוע שבתוך חודשיים יקבע גובה הפיצויים והדרך לחלק אותם.
שי חרמש: ומה המקור התקציבי?
מירי רגב: נעזוב כרגע את המקור.
מירי רגב: מה, אני שר האוצר?
שי חרמש: מה זה "נעזוב את המקור"?
שי חרמש: את חברת ועדת הכספים ויש לך אחריות.
מירי רגב: ראש הממשלה קיבל החלטה שיש לה נגזרת.
מירי רגב: שימצאו את הכספים.
שי חרמש: תציעי מקור תקציבי, זה הכול.
שי חרמש: נטיל מע"מ על הפירות, אז יהיה מקור תקציבי.
מירי רגב: אולי נטיל יותר מע"מ על החקלאים.
מירי רגב: הם לא משלמים מספיק מע"מ.
משה גליק: תודה רבה, חברת הכנסת מירי רגב.
משה גליק: אני לא מסכם את הדיון.
משה גליק: אפשר לקבל החלטה על כל סכום שאנו רוצים, אך ועדת הכספים היא ועדה רצינית – כל הוועדות הן ועדות רציניות, אבל אני משתדל שגם ועדת הכספים תהיה רצינית – שלא מקבלת החלטה באוויר.
משה גליק: אנחנו עוסקים בנושא מאוד-מאוד רציני.
משה גליק: אני מציע שהוועדה תפנה למשרדי הממשלה הייעודיים, בראש ובראשונה למשרד האוצר מכיוון שאם לא יהיה לעניין הזה תקציב אז להחלטה שלנו לא תהיה משמעות.
משה גליק: נפנה למשרד האוצר, למשרד הביטחון, למשרד הפנים, למשרד הבינוי והשיכון.
קריאה: גם למשרד התשתיות הלאומיות כי מדובר על ביוב.
משה גליק: נקים צוות של ועדת הכספים שייפגש עם נציגי המשרדים.
משה גליק: נקציב להם זמן.
משה גליק: הוועדה תפנה במכתב.
משה גליק: המשפט הראשון במכתב יהיה שוועדת הכספים לחלוטין איננה נכנסת להחלטת הממשלה בעניין הקפאת הבנייה.
משה גליק: אנחנו לא נכנסים לזה, זה לא בסמכותנו ואנחנו לא דנים בעניין הזה.
משה גליק: אנחנו דנים רק על פיצוי ישיר, ולא עקיף כמו על מניעת מים שכתוצאה ממנה גינות מתייבשות.
משה גליק: אנחנו מדברים על השפעה ישירה: אדם יצק חלק מן הבטון ואיננו יכול להמשיך.
משה גליק: המשמעות של העניין היא הפסד כספי ישיר.
משה גליק: הוא עבר את כל ההליכים כחוק ועשה את כל הפעולות כדין.
דוד אלחיאני: אדוני היושב-ראש, אתה פוגע בהליך של הצו.
משה גליק: אבל אתה לא יכול לדבר כעת, עם כל הכבוד.
משה גליק: אנחנו מדגישים שאיננו דנים על הנושא עצמו.
משה גליק: הדיון על הצו עצמו לא ייערך כאן.
משה גליק: בעקבות ההחלטה הזאת אנחנו מבקשים להקים צוות.
משה גליק: בתוך שבועיים נקים את הצוות וניפגש עם משרדי הממשלה, אותם שמניתי - -
קריאה: ועם ראשי הרשויות המקומיות.
משה גליק: - - על מנת להגיע לפיצוי שעליו דנו, שחבר הכנסת כרמל שאמה הציע כאן.
משה גליק: נמשיך את הדיון לאחר שיתקבלו החלטות.
משה גליק: גם אני אשוחח עם נציגי המשרדים, אבל אני מבקש לשלוח מכתב רשמי של הוועדה.
משה גליק: יש מישהו שמתנגד לפנייה הזאת?
חיים אורון: אני מבקש שתהיה תוספת אחת, שאחרי שוועדת המשנה תסיים את העבודה החשובה הזאת המסקנות יובאו לוועדה.
משה גליק: בוודאי.
משה גליק: אני רוצה קודם כול להידבר עם משרדי הממשלה, שזה החשוב ביותר.
משה גליק: אני מתאר לעצמי מה משרד האוצר יאמר, ואנחנו נצטרך לדון איתו, והדיון יהיה לא קל ולא פשוט.
משה גליק: תודה רבה, רבותי וגבירותי, על הדיון המעניין.
אורי מקלב: אני פותח את הישיבה של הוועדה לפניות הציבור.
אורי מקלב: שמי אורי מקלב, אני יושב ראש הוועדה.
אורי מקלב: שלומית מנהלת הוועדה ונמשיך הלאה.
יעל כהן -שאואט: אנחנו פעלנו באופן מיידי כדי ליידע כמה שיותר אנשים באמצעות פרסום בעיתונות על כך שיש אפשרות לקבל החזר מתאריך מסוים.
יעל כהן -שאואט: קיבלנו הרבה מאוד תלונות שלא היו רלוונטיות.
יעל כהן -שאואט: לכן עשינו עבודה עצומה של מיון תלונות איסוף חומרים כדי שבעצם נהיה מסוגלים לשלוח לגברת לוי רק את התלונות הרלוונטיות.
יעל כהן -שאואט: בסופו של דבר מתוך מאה או מאתיים תלונות אותרו ונשלחו 50 תיקים.
יעל כהן -שאואט: כמובן עדיין מגיעות פניות של צרכנים שמגיע להם לכאורה החזרים.
יעל כהן -שאואט: זה בעיקר מזגנים.
יעל כהן -שאואט: יש ופה שם מותגים שונים.
יעל כהן -שאואט: יש לנו כאן פונה שפנה למועצה לצרכנות.
יעל כהן -שאואט: מדובר במוצרים כמו מקררים שאינם מזגנים.
יעל כהן -שאואט: הם לא כלולים בהסדר מאחר ומדובר במותגים שהם לא המותגים.
יעל כהן -שאואט: מה שנוכחנו מהטיפול שלנו שלמרות הפרסום בעיתונות של הכתבות האלה, זה היה בידיעות אני חושבת, ב-YNET'.
יעל כהן -שאואט: בכמה עיתונים, אפילו בעיתונים חרדיים.
יעל כהן -שאואט: ממש פרסום מאוד מאוד רחב.
יעל כהן -שאואט: בסופו של דבר קיבלנו מעט מאוד תלונות יחסית להיקף הצרכנים שלכאורה זכאים להחזרים.
אורי מקלב: אבל יש גם תלונות על שירות.
אורי מקלב: אמפא למשל שיווקה סוג של מקרר.
אורי מקלב: היום מי נותן את השירות?
דורון סלע: פונים.
דורון סלע: יש מאות חברות שירות.
דורון סלע: מאות.
דורון סלע: לא תמיד יש להם את חלקי החילוף.
דורון סלע: מזמינים טכנאי.
דורון סלע: זה המצב.
דורון סלע: זה מה שקורה כשיבואן פושט רגל.
דורון סלע: הרי אמפא היתה יבואנית בתקופה מסוימת.
דורון סלע: וכשיבואן פושט את הרגל אז אין מי שייתן את השירות.
חיים לבנסקי: אותה חברה שנותנת שירות למזגני אמפא בתשלום או בביטוח של 8 שקל לחודש נותנת שירות למזגנים.
דורית לוי טילר: מה קורה אם נמכר מוצר לפני 10 שנים והיום עשרות טכנאים אבל לאף אחד אין את הבלעדיות.
דורית לוי טילר: יש מקרים כאלה.
שלמה מולה: אני רוצה לשאול את משרד התמ"ת.
שלמה מולה: במקרה כזה כשנותנים רישיון יבוא, נניח החברה הזאת עלולה לפשוט את הרגל ואז מה קורה לגבי חלקי חילוף?
שלמה מולה: אם זו תוצרת ישראל אז אין לך בעיה.
שלמה מולה: ברגע שאתה צריך להביא את זה מחוץ לארץ אז יש לך בעיה.
שלמה מולה: בכלל מישהו נותן על זה את הדעת?
שלמה מולה: הבעיה הזאת צריכה להיות פתירה.
דורון סלע: היא צריכה להיות פתירה אבל בגבול מסוים.
דורון סלע: המחוקק קבע את הגבול.
דורון סלע: המחוקק החליט שיבואן צריך לדאוג שיהיו ברשותו חלקי חילוף למשך 7 שנים.
דורון סלע: אם היבואן פשט את הרגל אז אין מי שיביא את חלקי החילוף.
דורון סלע: יש פה משהו שאי אפשר לפתור אותו.
שלמה מולה: איזה פתרונות מקבל הצרכן?
שלמה מולה: אנחנו נמצאים בבית המחוקקים.
שלמה מולה: אם נגיע למסקנה שיש פה איזושהי לקונה, יש בעיה מסוימת, יש איזה חור בחקיקה שמחייב אותנו לסגור אותו.
שלמה מולה: אנחנו רוצים לדעת את העובדות לאשורן.
שלמה מולה: אני לא מקבל את האמירה שאם יבואן פושט רגל בתוך 7 השנים אז אין מה לעשות.
שלמה מולה: הצרכן במקרה הזה לוקח את המוצר שהוא קנה במיטב כספו וזורק אותו.
שלמה מולה: אני מבחינתי רוצה לדעת אם יש הגנה לציבור.
קריאות: אין, אין, אין הגנה.
אורי מקלב: אמפא ותדיראן הן חברות כמעט לאומיות.
אורי מקלב: אצלי אמקור כמו "עסיס".
אורי מקלב: עסיס ועילית.
אורי מקלב: אלה דברים שגדלנו עליהם.
אורי מקלב: אני מחזיק עדיין מקרר שקניתי לפני 30 שנה, והמקרר משמש עכשיו את בתי הבכורה שיש לה כבר שלושה ילדים.
אורי מקלב: ולא תגיד שקניתי מקרר חדש.
אורי מקלב: אני קיבלתי את המקרר מחמותי בירושה, אמקור 16.
דורון סלע: היבואן למעשה סמוך ליצרן.
דורון סלע: ואם היצרן נרכש ארבע פעמים על ידי מישהו אחר הרי היבואן לא יכול לעשות שום דבר.
דורון סלע: כאשר מגלומן רוכש 4 מפעלים באירופה, בסין, בתורכיה וכדומה ומעביר את הבעלות אליו והוא זורק את העובדים ואת חלקי החילוף כי הוא רוצה טכנולוגיה חדשה, היבואן יכול להתקומם ולבקש שיסייעו לו אבל הוא חסר אונים כיוון שהיבואן נרכש על ידי מישהו אחר.
דורון סלע: אנחנו יונקים ממי שמסוגל לספק לנו את המוצרים.
דורון סלע: יש פתרון אבל הוא יקר.
דורון סלע: הפתרון הוא שממשלת ישראל מיד כשאתה מביא מכונת כביסה תחייב את התמ"ת להחזיק את כל חלקי החילוף ל-7 שנים ותמכור אותם ליבואנים אז בטוח יהיו חלקי חילוף.
יעל כהן -שאואט: אנחנו מדברים כאן על שני נושאים שונים.
יעל כהן -שאואט: הנושא הראשון זה יבואן שפשט רגל ואין חלקי חילוף.
יעל כהן -שאואט: ויש במועצה הרבה מאוד תלונות בעניין הזה.
דורון סלע: מול היקף הלקוחות שהיו מעורבים בפשיטת הרגל של אמפא גם אותם לקוחות שנשארו עם מוצרים שאין להם חלקי חילוף זה אפילו לא רבע אחוז.
דורון סלע: זאת אומרת אנחנו מדברים על מקרים בודדים יחסית למאות אלפי לקוחות.
דורון סלע: אנחנו חייבים להתכנס לפרופורציות.
דורון סלע: אנחנו כל הזמן דנים בשולי שוליים של הבעיות שאי אפשר לפתור אותן.
דורון סלע: יש הנחיה שגם באותם מקרים שיש בעיה עם חלקי חילוף מציעים ללקוח לקנות מכונת כביסה בחצי מחיר שמי שמסבסד אותו זה קריסטל ולא שרות קריסטל.
ניצה זהבי: אנחנו קנינו מכונת כביסה ספקטרה מאמפא במרץ 2006.
ניצה זהבי: וכבר בחודש הראשון נאלצנו להחליף את התוף.
ניצה זהבי: כאשר ניסיתי להתווכח שאולי אני יכולה להזדכות על מכונה חדשה לא הצלחתי.
ניצה זהבי: מאז עשרות פעמים היו אצלי טכנאים.
ניצה זהבי: כעבור שנה אחד הטכנאים אמר לי, לו היית אשתי הייתי מציע לך לבטח את המכונה כי היא "על הפנים".
ניצה זהבי: ביטחתי אותה ב-1200 שקל ולא נהניתי כמעט מהשירות היות והם פשטו את הרגל.
ניצה זהבי: התקשרתי לקריסטל.
ניצה זהבי: אז אמרו לי כל טכנאי שמגיע 120 שקל.
ניצה זהבי: המכונה בינתיים שבקה.
ניצה זהבי: אני לכאורה מבוטחת.
ניצה זהבי: אבל המכונה הלכה לעולמה.
ניצה זהבי: כ בקריסטל לקנות מכונה דרכם.
ניצה זהבי: מה שאני יכולה לגשת לכל חנות חשמל ולקנות.
ניצה זהבי: אני לא צריכה את קריסטל בשביל זה.
ניצה זהבי: הכרטיס הלך.
ניצה זהבי: כאשר כרטיס דיגיטלי 1200 שקל כאשר מכונה ממוצעת עולה 2300 שקל.
ניצה זהבי: אנחנו קנינו בינתיים מכונה חדשה.
ניצה זהבי: אבל זו מכונה שעדיין בביטוח.
יעל כהן -שאואט: מדובר בנושא מאוד כאוב, מכונות שצריך למצוא להם חלקי חילוף ואין.
יעל כהן -שאואט: אין.
יעל כהן -שאואט: אנשים נאלצים לקנות מכונת כביסה או מקרר חדש.
יעל כהן -שאואט: בעיה שנייה, הוא איכות המוצרים המיובאים.
אורי מקלב: אנחנו מדברים על האזרחית שעשתה ביטוח לחמש שנים.
פונה: מה שהבנתי מהביטוח החדש הוא שאם אני פונה במהלך חצי שנה על אותה תלונה, כאשר התקשרתי שהמכונה מרעישה כמו טרקטור, אם חצי שנה התקשרתי שלוש פעמים על הרעש, לא לקחו 120 שקל כפול שלוש.
פונה: אבל היות והמכונה הזאת היתה יצירתית במיוחד הזמנתי אותם כל פעם על משהו אחר: פעם לא נדלקת, פעם לא מפסיקה לעבוד, פעם רעש מוזר.
פונה: אז שילמתי כל פעם 120 שקל.
פונה: אמרתי להם עוד בטלפון מה הבעיה והתווכחתי איתם שאני לא רוצה לשלם כי אני עוד הייתי מבוטחת.
פונה: אז אמרו לי שאין לזה כרטיס.
פונה: אנחנו מציעים לך הצעה אטרקטיבית.
פונה: בואי תרכשי אצלנו מכונה.
אורי מקלב: אמפא פשטה את הרגל בסוף 2008.
אורי מקלב: שירות קריסטל נכנסה לעבוד.
אורי מקלב: קריסטל מוכרת מכונות כביסה והיא גם נותנת שירות.
אורי מקלב: אמפא גם היתה יבואנית וגם נתנה שירות למוצרי קריסטל.
דורון סלע: כשאמפא פשטה את הרגל במקרים מסוימים אין חלקי חילוף.
דורון סלע: אחרי שקיבלנו אישור מבית המשפט לרכישה באחד הדיונים סיפרנו לכם שפשוט הטסנו מטוסים של חלקי חילוף.
דורון סלע: היה ברור שהדבר הקריטי הוא להביא במיליונים חלקי חילוף, מה שאפשר היה להציל.
דורון סלע: לצד זה בין מאות אלפי הלקוחות אנחנו מדברים על עשרות בודדות.
אינה המר: ביחס למזגנים.
אינה המר: בפועל למרות שחלפה כבר שנה מיום קריסת החברה ולמרות שהדברים פורסמו עדיין יש צרכנים שלא יודעים ומגלים רק היום שהחברה קרסה והשירות עבורו הם שילמו ממיטב כספם, וכלל התשלומים הורדו מכרטיסי החיוב.
אינה המר: הם לא זוכים לקבל את השירות.
אינה המר: פונים אלינו.
אינה המר: יש לנו תלונות בארגון של צרכנים שמגלים רק היום בעצם שהחברה קרסה, שאין אף אחד שנותן את השירות למזגנים.
אינה המר: כלל התשלומים הורדו.
אינה המר: גם לגבי הצרכנים שעדיין ניתן להציל מספר תשלומים חברת האשראי מסרבת לפעמים לעצור את התשלומים בטענה שהביטוח הוא משולב גם למוצרים של קריסטל שזוכים לשירות וגם למוצרים האחרים.
אורי מקלב: גברתי המפרקת, מה אתם עושים במקרים כאלה?
דורית לוי: צריך להבין שכאשר חברה נכנסת לפירוק יש שפע של אנשים פרטיים, של חברות, של גופים שעומדים מול שוקת שבורה.
דורית לוי: אי אפשר לסייע להם ואין להם מענה.
דורית לוי: המקרה של גברת זהבי זה אחד מהם.
דורית לוי: אני דיברתי עם מישהו שבשנת 2008 נשרף לו הבית בגלל גץ שיצא מהמקרר.
דורית לוי: כל הדברים שמתגבשים עד מועד הפרוק בעצם לא ניתנים לפתרון.
דורית לוי: כל אותם נפגעים הדין מאפשר להם להגיש תביעת חוב שזה טופס שאנחנו נותנים הנחיות איך למלא אותו.
דורית לוי: מורידים אותו מאתר של כונס הנכסים הרשמי.
דורית לוי: התפקיד שלי הוא לאסוף את כל הנכסים של החברה, לממש אותם, ולחלק את הכסף שצברתי על פי הקדימות שקבועה בדין.
דורית לוי: יש דין קדימה שזה עובדים, רשויות ושכירות.
דורית לוי: לאחר מכן באים הנושים המובטחים שזה הבנקים שמימשו והצרכנים באים בסוף יחד עם ספקים.
דורית לוי: זה חוק החברות.
דורית לוי: לכן כל אותם צרכנים וספקים וכל מי שהיה קשור אי פעם לחברה וזאת היתה חברת ענק ויש מאות אלפים כאלה, מגישים אצלנו תביעת חוב.
דורית לוי: זה החלק השחור.
דורית לוי: החלק הלבן עומדים כל אותם מאות אלפים צרכנים מרוצים ויש כאלה שממשיכי לקבל שירות מחברת קריסטל כי חברת קריסטל רכשה את כל מערך השירות של אמפא ונטלה על עצמה להמשיך את השירות.
דורית לוי: על פי החלטת בית המשפט חלק צריכים לשלם 120 שקלים, חלק לא צריכים.
דורית לוי: אבל הם ממשיכים לקבל שירות.
דורית לוי: במקום האפור ישנם אלה שממשיכים להוריד להם בכרטיסי האשראי סכומים ובתוך אלה יש כאלה שממשיכים לקבל את השירות ואז הם בצד הלבן.
דורית לוי: ויש את אלה שעשו חוזה לקבלת שירות במזגנים.
דורית לוי: קריסטל לא ממשיכה לספק את השירות למזגנים ואלה בעצם לא ממשיכים לקבל שירות.
דורית לוי: בעקבות הישיבה שהתקיימה כאן הגשנו ב-10 לספטמבר 2009 מיד לאחר פגרת בתי המשפט בקשה לבית המשפט המחוזי בתל אביב להסמיך אותי בתוקף תפקידי כמפרקת לבדוק את כל הפניות של צרכני המזגנים ששילמו באמצעות כרטיסי אשראי ונגבו מהם סכומים לאחר תחילת הפירוק.
דורית לוי: כמו שאתם יודעים בקשה כזו עוברת לתגובה של כונס הנכסים הרשמי.
דורית לוי: ב-1 בנובמבר קיבלתי אישור לבדוק את פניות נושי המזגנים.
דורית לוי: הבקשה הוגשה במסגרת בקשה מס' 17560/09 בבית המשפט המחוזי בתל אביב בתיק הפירוק שהוא תיק 2873/08.
דורית לוי: היה דיווח על הבקשה הזו באמצעי התקשורת.
דורית לוי: על הפירוק עצמו היו פרסומים בעיתונות וברשומות.
דורית לוי: העובדה היא שמאות אלפים מגיעים אלינו ואנחנו התחלנו לאסוף את הפניות של צרכני המזגנים.
דורית לוי: חלקם מגיעים ישירות אלינו.
דורית לוי: חלקם מגיעים דרך ארגוני הצרכנים.
דורית לוי: לנו יש עבודה לא פשוטה כי חלק מאותם צרכנים שילמו במעורב , 10 תשלומים גם על מכונת הכביסה שממשיכה להיות מבוטחת, גם על המזגן שלא מבוטח, גם על המקרר שמבוטח וכולי וכולי, וצריך לעשות את ההפרדה.
דורית לוי: אנחנו מקבלים מהם את החשבונית שעליה יש את השיוך מה בוטח.
דורית לוי: שנית, אנחנו מקבלים איזה תשלומים שולמו ומתי.
דורית לוי: כמה חייבו אותם בכרטיסי אשראי עד הפירוק ואחרי הפרוק.
חיים לבנסקי: בפגישה אחרונה שהיתה פה התייחסנו לכל הלקוחות שלא מקבלים שירות.
חיים לבנסקי: יש לי שני מקררים ג'נרל אלקטריק שלא וגם ווסטינגהאוס גם כן לא.
חיים לבנסקי: הוחלט שמ-1 לינואר לא יחויבו ויוחזרו.
חיים לבנסקי: שום דבר לא נעשה.
חיים לבנסקי: פה נמצאים 5 נציגים של חברת קריסטל.
חיים לבנסקי: אבל יש פה שני סוגי לקוחות שונים.
חיים לבנסקי: יש פה כאלה שממשיכים את השירות.
חיים לבנסקי: אבל יש עשרות אלפי אנשים שיש להם מזגנים או מקררים.
חיים לבנסקי: לי לדוגמה יש שני מקררים שלא בשירות.
חיים לבנסקי: אני מינואר לא הייתי צריך לשלם.
חיים לבנסקי: מה שהפסדתי הפסדתי.
חיים לבנסקי: מינואר לא הייתי צריך לשלם.
חיים לבנסקי: כתבתי לחברות האשראי.
חיים לבנסקי: קיבלתי תשובה שהמפרקת לא מאשרת להפסיק את החיובים.
חיים לבנסקי: יש לי שני מקררים שלא מבוטחים.
דורית לוי: מאות לקוחות קיבלו ביטול בחברת האשראי.
ראובן קמחי: אם הצרכן לא מקבל שירות הוא רשאי להפסיק את החיובים בכרטיס האשראי.
ראובן קמחי: חוק כרטיסי חיוב תוקן בינואר שנה שעבר ושמה נקבע שגם במקרה של פשיטת רגל חברת האשראי צריכה לעצור את התשלומים.
ראובן קמחי: היא משאירה את זה אצלה עד להחלטה של בית המשפט.
חיים לבנסקי: מה שקורה שאלה שאין להם ביטוח ממשיכים לשלם על מה שהם לא יקבלו.
חיים לבנסקי: מראשית ינואר כל הכסף שאת מקבלת, אחרי שהחברה פשטה רגל אני לא צריך לעמוד בתור.
חיים לבנסקי: זה כסף שנלקח ממני לא כדין.
חיים לבנסקי: כל הכסף הזה מיד צריך להיות מוחזר בלי לבדוק אם יש עוד נושים או לא.
ראובן קמחי: בסעיף 15, 22555/08 "בית המשפט הנכבד מתבקש להורות כי חברות כרטיסי האשראי לא יעכבו ולא יבטלו זיכויים המגיעים למשיבה בשל מינוי המפרקת הזמנית החברה ובשל הגשת בקשת כינוס או בשל מתן צו פירוק זמני לחברה באופן חד צדדי ללא אישור בית המשפט.
ראובן קמחי: " סעיף 10א' לחוק כרטיסי חיוב אשר תוקן לפני חודשים ספורים קובע כי "במקרה שהובא לידיעת מנפיק החיוב והוגשה כנגד ספק בקשה למתן כינוס נכסים או צו פירוק והומצאה לו בקשת הצו כאמור יפסיק המנפיק לזכות את הספק בשל עסקאות החלות ממועד שנודע לו על הגשת הבקשה ועד למועד ההחלטה בה.
ראובן קמחי: כאשר ניתן צו כינוס כמבוקש ישיב המנפיק ללקוח את התשלומים שגבה ממנו בשל אותה עסקה במהלך תקופת הפסקת הזיכוי.
ראובן קמחי: " עם זאת סייג לסעיף זה ניתן למצוא בסעיף 10א ב לחוק האמור שזו לשונו: "בית המשפט הדן בבקשה למתן צו כאמור בסעיף קטן א' רשאי לקבוע כי המנפיק יחזור ויזכה את הספק בשל אותה עסקה אם הוא משוכנע שהנכס שנרכש בעסקה סופק ללקוח כדי לפגוע בלקוח".
ראובן קמחי: רק אחר כך אפשר להעביר את זה הלאה לספק.
ראובן קמחי: לא לקחת מהלקוח מראש.
ראובן קמחי: מה שקרה פה וזו הבקשה עצמה, במקרה זה ישנו צורך מהותי ליתן צו לחברות האשראי שלא לעצור תשלומים לחברה מאחר והנכסים בגינם ניתנו תשלומים אלו סופקו ללקוחות ו/או אין בבקשת הפירוק והכינוס כדי לפגוע בלקוחות מאחר וכאמור השירותים ימשיכו להינתן על ידי הרוכש.
ראובן קמחי: " צו גורף.
ראובן קמחי: פה אין הפרדה בין אותם אלה שלא יקבלו שירות, שלא ימשיכו שום דבר.
ראובן קמחי: את זה בית המשפט אישר.
דורית לוי: הבקשה הזו שעורך דין קמחי ציטט ממנה היא הבקשה שמאפשרת את כל עסקת המכר של שירות אמפא לקריסטל.
דורית לוי: המטריה היא אולי לא נהירה אבל ברגע של קריסה של חברה בעצם יש קו אפס.
דורית לוי: אין כלום.
דורית לוי: לא שירות, לא החזר כספים.
דורית לוי: אנחנו מתחילים מקו אפס.
דורית לוי: ובית המשפט כשהוא צריך להתייחס לעסקה כזו עושה את מערך השיקולים שלו ואת מערך האינטרסים של כל הנוגעים בדבר ומחליט על סמך האיזון הזה החלטה שהיא אף פעם לא טובה אבל היא הכי טובה שיש.
דורית לוי: כי אם לא היו קריסטל נכנסים אז מאות אלפים של לקוחות לא היו מקבלים שירות.
דורית לוי: ובית המשפט עשה את השקלא וטריא הזו והגיע למסקנה שהאישור הזה הוא האישור המייטיבי.
דורית לוי: קופת הפירוק לא קיבלה כסף מקריסטל.
דורית לוי: כי קריסטל לא רצתה לשלם כסף .
דורית לוי: כי בעצם מה היא לקחה על עצמה?
דורית לוי: נטל.
דורית לוי: מה כן היה?
דורית לוי: המשך חיובי כרטיסי אשראי של אותם לקוחות שימשיכו לקבל את השירות.
דורית לוי: על יד זה אנחנו צריכים לשים גם את העובדה שהמפרק הוא לא המשך ישיר של החברה.
דורית לוי: הלוא לי אין לא את אותם נתונים שיש לאמפא, לא את הגישה למערך הנתונים.
דורית לוי: בדרך כלל כאשר מפרק מגיע לחברה אז יש כאוס בלתי רגיל ואני לא יכולה לאתר חומר ולא לחפש חומר.
דורית לוי: יתרה מזאת, אני בסך הכול ידו הארוכה של בית המשפט ואני עושה רק את מה שבית משפט מורה לי או את מה שהחוק מורה לי.
דורית לוי: יכול להיות שהעובדה שמר לבנסקי לא הצליח לבטל את החיוב זה בגלל שהגישה שלו אגרסיבית כי עובדה שמאות אלפים ביטלו את החיוב.
שחר מלאכי: עצירת התשלומים גם ביולי כשישבנו לא היתה בכלל מחלוקת.
שחר מלאכי: כל לקוח שפנה לחברות האשראי, לקוחות של מזגנים או מוצרים שלא מטופלים פנו אל דורית או אלי ואני נתתי אישור.
דורית לוי: ביטול חיובים במיליונים יש לנו.
דורית לוי: חברות האשראי יודעות בדיוק שהעסקה הזאת מורכבת משלושה חלקים.
דורית לוי: שיש לה את אותם מבוטחים שממשיכים לקבל שירות והם ממשיכים לשלם.
דורית לוי: יש אותם שהם מעורבים.
דורית לוי: המזגנים זה ברור.
דורית לוי: צריך להפריד בין להחזיר כסף.
דורית לוי: להפסיק היה אפשר.
אורי מקלב: יש לנו מכתב לעורך דין מזרחי מהמועצה לצרכנות.
שחר מלאכי: בינואר קיבלנו שקים של מכתבים ועשרות פניות טלפוניות של לקוחות.
אורי מקלב: בואו נסכם.
אורי מקלב: החלק של הפסקת התשלום לבעלי המזגנים וגם לבעלי המותגים הוראת התשלום נפסקה.
אורי מקלב: אנחנו בחלק של החזרת הכספים.
דורית לוי: עם בעלי המזגנים אנחנו צריכים לראות את החשבונית המקורית כדי לראות שזה מזגן, אנחנו צריכים לראות מה תקופת הביטוח, צריך לראות כמה שולם במקור והאם שולם.
דורית לוי: כרגע יש לנו 112 פונים.
דורית לוי: אתם העברתם 43 בקשות.
יעל כהן -שאואט: יש רשימה אצל המפרקת של מי שהמשיך לשלם מינואר.
יעל כהן -שאואט: עושים הצלבה עם הרשימה של הלקוחות שנמצאים אצל קריסטל ובודקים למי מגיע החזר למי לא.
דורית לוי: אם בקופת הפירוק לא ייצברו 6 מיליון שקל אז קריסטל תצטרך לכסות אותם.
דורית לוי: אנחנו מניחים ששת המיליונים האלה כן יצברו.
דורית לוי: (פונה לנציג קריסטל) אתם בניגוד עניינים.
דורון סלע: איזה ניגוד עניינים.
דורון סלע: אם זה ניגוד עניינים אז אל תזמיני אותי לפה.
דורון סלע: איזה מין דבר זה ניגוד עניינים?
דורון סלע: את יודעת כמה עלה לתת שירות למאות אלפי הלקוחות האלה.
יצחק קמחי: כדי להפוך את הדיון הזה לפרודוקטיבי זה לבוא ולהתוות את הדברים.
יצחק קמחי: אז דבר אחד הסכמנו התשלומים שלא צריכים להיגבות יופסקו על סמך פניות.
יצחק קמחי: הכספים שנגבו יתר על המידה צריכים להיות מושבים לצרכנים.
יצחק קמחי: אם אפשר לבקש מקריסטל, מהתוכנה שנותרה מאמפא, מהמפרקת, לבוא ולהוציא את המידע הזה אז להקדיש את המשאבים הנדרשים לעניין ואז אפשר להגיע לאנשים שלא מודעים להסדר.
יצחק קמחי: שהמפרקת תבקש מבית המשפט לפני שמעבירים כספים גם לאותם נושים להשאיר אצלה כספים עבור אלה שיגיעו במשך השנים כי הם לא יקבלו שירות.
יצחק קמחי: אז כל הדברים האלה ידועים והתמונה ברורה.
יצחק קמחי: רק צריך לעשות את זה.
יצחק קמחי: זה דורש בקשה יצירתית לבית המשפט לבוא ולראות איך פותרים את זה.
יעל כהן -שאואט: אני רוצה לחזק את הרעיון.
יעל כהן -שאואט: כשמגיעים אלינו פניות אנחנו נעזרים במידע שקריסטל מספק לנו.
אורי מקלב: אנחנו נעמוד אתכם בקשר איך הדברים מתקדמים כי אנחנו רוצים לקיים ישיבת סיכום בעניין.
אורי מקלב: צריך לשאוף לכך שמי שלא היה צריך לשלם שיקבל את הכסף חזרה.
אורי מקלב: בנוגע לגברת זהבי - - -
שחר מלאכי: היינו אצל הגברת זהבי 4 פעמים במהלך 2009.
שחר מלאכי: בפברואר סידרנו בית סבוניה וגבינו 120 שקל.
שחר מלאכי: במרץ ניקינו משאבה שנסתמה.
אורי מקלב: רבותיי תודה רבה לכולכם.
אורי מקלב: אנחנו נעשה סבב ואני אגיד כמה מילות פתיחה.
אורי מקלב: אני מציג את חבר הכנסת גדעון עזרא שהוא היום בישיבה שלנו.
אורי מקלב: לפנייה שלו נעניתי מהר בגלל שהנושא שלו חשוב מאוד.
אורי מקלב: מנהלת הוועדה היא שלומית.
אורי מקלב: כולם לפי הסדר, כל אחד שיציג את עצמו.
אורי מקלב: (סבב שמות) הנושא הוא הגנה על הפרטיות של האזרחים על ידי תאגידי הבנקים, על ידי הבנקים בעצמם.
אורי מקלב: אנחנו ננסה לברר היום האם המידע שמצוי בבנקים על הלקוחות שלהם, האם זה מאובטח במאגרי מידע.
אורי מקלב: מתי ואיזה שימוש עושים במידע הזה.
אורי מקלב: האם העובדים עוברים השתלמויות והם מודעים לנושא הגנת הפרט.
אורי מקלב: אנחנו נבקש את חבר הכנסת גדעון עזרא להתחיל בעניין הזה.
אורי מקלב: כפי שכולנו יודעים יש גם חוק שלאחר 7 שנים הבנקים חייבים להשאיר את המידע שיש להם לגבי משתמשי האשראי.